O‘zbekistonda 26 may kuni jami 55 714 kishi COVID-19’ga qarshi emlandi. Sog‘liqni saqlash vazirligi matbuot xizmati xabar berishicha, shulardan 27 139 nafari birinchi bosqichda, 28 575 nafar fuqaro esa ikkinchi bosqichda emlangan. Hozirgi kungacha O‘zbekistonda koronavirusga qarshi 1 738 830 doza vaksinadan foydalanildi, ularning 499 094 dozasi ikkinchi bosqichda qo‘llanilgan. Shunga ko‘ra, mamlakatda jami emlanganlar soni 1 239 736 kishini tashkil etmoqda. 26 may kunidagi emlash ko‘rsatkichlari bo‘yicha yuqori o‘rinlarni Toshkent shahri (7221 doza),   Toshkent viloyati (6841 doza),   Farg‘ona viloyati (6242 doza) band qildi. Koronavirusga qarshi emlangan jami aholi soni Farg‘ona viloyatida 228082 doza,   Andijon viloyatida 208562 doza,   Namangan viloyatida 197215 dozani tashkil qilmoqda.